*Par iepirkumu procedūras “Mobilo tālruņu piegāde” (ID Nr. RS 2024/77) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” (turpmāk – Pasūtītājs) Iepirkuma komisija no iespējamā pretendenta ir saņēmusi elektroniskā pasta vēstuli ar lūgumu sniegt atbildes uz jautājumu par iepirkuma procedūras “Mobilo tālruņu piegāde” (ID Nr. RS 2024/77) (turpmāk - Iepirkums) nolikuma prasībām.

**Jautājums:**

Vēlamies informēt, saistībā par iepirkumu RS 2024/77.

Modelis Samsung Galaxy S23 vairs netiek ražots un ir EOL (End-Of-Life).

Aktuālais modelis ir Samsung Galaxy S24.

Modelis S23 ir atrodams Eiropas noliktavās, bet iegādājoties šādu ierīci, Jūs pakļaujaties riskam saņemt ‘’Pelēkā Tirgus’’ iekārtu, respektīvi iekārtu, kas ir paredzēta citam Reģionam un Latvijā iekārtai nebūtu oficiāla Samsung garantija, kā arī nebūs iespējams savienot ar Samsung Pārvaldības rīku ‘’KNOX’’.

Lai no šādas situācijas izvairītos, iesakām iepirkumā pieprasīt Ražotāja autorizācijas vēstuli lai pārliecinātos par tehnikas izcelsmi, kā arī Pārvaldības rīku.

**Atbilde:**

Pasūtītājs skaidro, ka pirms iepirkuma ir veicis publisku tirgus izpēti un konstatējis, ka tiek piedāvātās iekārtas ar Iepirkuma tehniskajā specifikācijā norādītajiem parametriem. Tāpat Pasūtītājs vērš uzmanību, ka Iepirkuma 2. pielikums “TEHNISKĀ SPECIFIKĀCIJA UN TEHNISKAIS-FINANŠU PIEDĀVĀJUMS” nosaka virkni ar papildus prasībām”, piemēram, “*3) Piedāvātie tālruņi ir komplektēti ražotāja rūpnīcā un tos piegādā, izmantojot oficiālu ražotāja piegādes kanālu Latvijas Republikā; 4) Mobilos tālruņus ražotājs ir paredzējis lietošanai t.sk. Latvijas teritorijā*”. Minēto prasību izpildi Pasūtītājs pārbaudīs, vērtējot iesniegtos piedāvājumus.

Pretendentam jāsagatavo piedāvājums atbilstoši Iepirkuma dokumentācijā izvirzītajām prasībām. Pasūtītājs neplāno veikt grozījumus Iepirkuma nolikumā.

Iepirkumu komisijas priekšsēdētāja K. Meiberga